ধারা ৩৭৭ বাতিল হয়েছে। খুশির হাওয়া দেশে। সমকামিতাকে বৈধ ঘোষণা করেছে দেশের সর্বোচ্চ আদালত। এর মধ্যে হয়তো যিনি বেঁচে থাকলে সব থেকে বেশি খুশি হতেন, তিনি আর নেই। তাঁর নাম ঋতুপর্ণ ঘোষ। দীর্ঘদিন ধরে তিনি ৩৭৭ বিরুদ্ধে লড়াই করেছেন। এবার তাঁকে স্মরণ করে সিনেমা বানাতে চলেছেন পরিচালক রাম কমল মুখোপাধ্যায়। 

এই বিষয়ে অন্যান্য খবর

ঋতুপর্ণ ঘোষের জীবন নিয়ে ছবি, শ্যুটিং শুরু পুজোর পরেই


ছবিতে দেখা যাবে পাওলি দাম ও লিলেত দুবেকে। ছবিতে মুখ্য ভূমিকায় থাকছেন মডেল আজহার খান। 
পরিচালক রাম কমল মুখোপাধ্যায় এ বিষয়ে জানিয়েছেন, ‘‘আমি আনন্দিত, দুই জনপ্রিয় অভিনেত্রী এই ছবির সঙ্গে যুক্ত হয়েছেন। পাওলি দাম ছবিতে মেয়ের চরিত্রে অভিনয় করবেন, লিলেত দুবে মায়ের চরিত্রে অভিনয় করবেন। এমন অভিনেত্রীরা ছবির সঙ্গে যুক্ত থাকলে কাজ করা অনেক সুবিধার হয়ে যায়।’’
প্রযোজনায় রয়েছেন অরিত্র দাস, শৈলেন্দ্র কুমার, বিনয় আগরওয়াল, যশ নাগারিয়া। ছবির সাফল্যের ব্যাপারে আশাবাদী নির্মাতারা।